Diari Oficial de la Generalitat Valenciana


Sumari del DOGV 4371, del 05-11-2002 (2002/11405)

Informació pública de l'expedient de modificació puntual referent a la correcció d'errors i modificació parcial de l'article 17 de les ordenances del pla parcial del sector ZU7 de les normes subsidiàries del planejament municipal.
--------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4371

Data del DOGV
:   05-11-2002

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2002/11314


Organisme emissor
:   Ajuntament de Borriol

Tipus de document
:   Anunci

Informació pública de l'expedient de modificació puntual referent a la correcció d'errors i modificació parcial de l'article 17 de les ordenances del pla parcial del sector ZU7 de les normes subsidiàries del planejament municipal. [2002/S11618]
  
Adelino Santamaria Blasco, alcalde president de l'Ajuntament de Borriol, fa saber:
  
Que l'Ajuntament ple en sessió celebrada el dia 30 de juliol de 2002, ha acordat el següent:
  
Sotmetre l'expedient sobre aprovació de la modificació puntual referent a la correcció d'errors i modificació parcial de l'article 17 de les ordenances del pla parcial del sector ZU7 de les de les normes subsidiàries del planejament municipal a informació pública, pel termini d'un mes, mitjançant inserció d'anuncis en el Diari Oficial de la Generalitat Valenciana, en un diari no oficial d'àmplia difusió en la localitat, en el Butlletí Oficial de la Província de Castelló i en el tauler d'anuncis de l'Ajuntament, per a la seua consulta pública pels afectats, quedant redactat de la següent forma:
  
Article 4. Definicions i terminologia
  
Per a facilitar la comprensió del present pla parcial i evitar dubtes a la seua interpretació s'establixen les següents definicions de conceptes que seran compatibles en tot allò que no haja sigut modificat per normativa de rang superior, a les definicions del planejament de les vigents normes subsidiàries de Borriol.
  
Alineacions oficials exteriors
  
Són les que delimiten els espais parcel·lats respecte dels espais públics integrats per carrers, places, zones verdes o espais lliures.
  
Alineacions oficials interiors
  
Són las que establixen el límit de la parcel·la edificable amb els espais lliures interiors.
  
Altura de l'edificació
  
És la distància vertical des de la rasant de la vorera a la cara inferior del forjat que forma el sostre de l'última planta.
  
Ve mesurada en metres lineals.
  
Altura de pisos
  
És la distància entre la cara inferior de dos forjats consecutius.
  
Altura lliure de pisos
  
És la distància entre la cara inferior del sostre d'una planta i el paviment de la mateixa, estant estos dos totalment acabats.
  
Angle mitger
  
És l'angle que forma el límit frontal de la parcel·la amb un dels límits contigus, expressat en graus sexagesimals.
  
Cercle inscrit
  
És el cercle de menor diàmetre que es pot inscriure en una parcel·la. Es definix a partir del seu diàmetre, expressat en metres.
  
Coeficient d'edificabilitat neta
  
És la relació entre l'edificabilitat i la superfície, ambdues referides a una parcel·la o a un conjunt d'estes, expressada en metres quadrats de sostre per metre quadrat de sòl.
  
Coeficient d'edificabilitat bruta
  
És la relació entre l'edificabilitat i la superfície, ambdues de l'àmbit de referència, i s'inclou en esta última tant la superfície de les parcel·les com la dels espais lliures i vials públics, de conformitat amb el que establix el Reglament de Planejament de la Comunitat Valenciana, expressada en metres quadrats de sostre per metre quadrat de sòl.
  
Condicions d'aprofitament
  
L'aprofitament per a cada ús ve especificat en les ordenances particulars de cada zona. L'aprofitament de soterranis i semisoterranis no comptabilitzarà a efectes del còmput total. Es prohibix en estes estades l'ús residencial.
  
Cota de rasant
  
És la cota de nivell d'un punt de la línia de rasant, expressada en metres.
  
Densitat residencial
  
És el nombre màxim d'habitatges per hectàrea de sector net.
  
Distància a límits
  
És la separació entre el límit de parcel·la que es prenga com a referència i el punt més pròxim de l'edificació (i s'inclou la projecció horitzontal dels cossos volats), mesura sobre una recta perpendicular a l'esmentat límit expressada en metres.
  
Edificabilitat
  
És la superfície construïda total que té un àmbit determinat, expressat en metres quadrats de sostre.
  
Edificació adossada
  
És l'edificació que s'adossa almenys a uns dels límits de la parcel·la, per a formar agrupacions d'edificis amb les parcel·les contigües.
  
Edificació aïllada
  
És la situada sobre parcel·la independent en contigüitat amb una altra edificació.
  
Pot tindre espais lliures i servicis d'ús privat, mancomunats, o no.
  
Límit frontal de parcel·la
  
És el límit o límits que delimiten la parcel·la respecte del vial o espai lliure públics confrontants.
  
Límits de parcel·la
  
Són les línies perimetrals que delimiten la parcel·la.
  
Línies d'edificació
  
Són les que delimiten la superfície edificable en la seua projecció vertical.
  
Línia de rasant
  
És el perfil longitudinal en l'eix de les vies públiques.
  
Parcel·la mínima
  
És la superfície mínima que ha de tindre una parcel·la perquè puga ser edificable, expressada en metres quadrats de sòl.
  
Soterrani i semisoterrani
  
S'entén per planta soterrània o soterrània, la totalitat o part d'una planta que es trobe soterrada.
  
S'entén per planta semisoterrània, la totalitat o part d'una planta que es troba semisoterrada i el sostre de la qual estiga a menys d'un metre cinquanta centímetres (1,50 m) per damunt de la rasant oficial.
  
Superfície ocupada
  
És la compresa dins de la projecció horitzontal de les edificacions sobre la parcel·la, incloent els cossos volats. Estos cossos volats no computaran als efectes de mesurament de superfície construïdes, si romanen oberts en almenys un dels seus fronts.
  
Superfície construïda
  
És la que resulta de la suma de les superfícies compreses en el perímetre definit per la cara exterior dels seus tancaments amb l'exterior o amb altres edificacions. Computaran les superfícies dels cossos volats quan estiguen tancats en tot el seu perímetre amb paraments estancs.
  
En els altres casos, la superfície no serà computable igual que la superfície dels semisoterranis i sota cobertes, amb una altura lliure inferior a 1,50 m, i s'expressarà en metres quadrats de sostre.
  
Superfície útil
  
És la constituïda per la superfície del sòl de l'habitatge, tancada pel perímetre definit per la cara interior dels seus tancaments seguint per al seu còmput la normativa d'habitatges de protecció oficial.
  
Usos del sòl
  
Són aquells definits per a l'exercici d'activitats concretes permeses en el present pla parcial. Es dividixen en les següents categories:
  
Ús característic
  
És el que s'establix en una àrea amb caràcter generalitzat.
  
Ús compatible
  
És el que pot acompanyar a l'ús característic en el mateix àmbit, sense que la seua implantació siga generalitzable.
  
Ús prohibit
  
És el que es considera incompatible amb l'ús característic, i no pot per tant establir-se en la mateixa zona.
  
Tanques
  
Són aquells elements constructius disposats sobre els límits, que separen la parcel·la dels espais públics o d'altres parcel·les.
  
Zona
  
Superfície de caràcter homogeni quant a assignació d'usos del sòl i les seues intensitats així com a les condicions d'edificació.
  
Article 17. Subzones ZR residencial
  
1. Àmbit d'aplicació
  
La present ordenança serà d'aplicació en les superfícies de terreny que en els plans s'arrepleguen amb les sigles ZR-1, ZR-2, ZR-3, ZR-4, ZR-5 i ZR-6, totes elles adscrites a la unitat d'execució número 1.
  
El conjunt d'estes zones ocupa una superfície de 15.056,81 m2.
  
2. Condicions d'ús
  
a) Ús característic:
  
Residencial unifamiliar aïllada (RuBE) o adossada (RmBA).
  
b) Ús compatible:
  
Servicis.
  
Oficines.
  
c) Usos prohibits:
  
Industrial en qualsevol de les seues formes.
  
Dotacional.
  
Garatges aparcaments.
  
Magatzems.
  
Oci i recreació.
  
3. Condicions d'edificació
  
Tipologia de l'edificació:
  
Edificació aïllada a partir de blocs exempts o adossats.
  
Altura màxima i mínima dels edificis:
  
RuBE:
  
Altura màx. reguladora: 7,00 metres (II Plantes)
  
Altura màx. total: 10,50 metres.
  
RmBA:
  
Altura màx. reguladora: 9,00 metres (Porxe + II Plantes)
  
Altura màx. Total: 11,00 metres.
  
Soterranis i semisoterranis
  
Es permeten exclusivament els semisoterranis, sempre que el seu sostre es trobe a menys d'1,50 m. per damunt de la rasant oficial.
  
Superfície d'ocupació màxima:
  
30,00% de la parcel·la (RuBE).
  
70,00% de la parcel·la (RmBA).
  
Parcel·la mínima
  
La parcel·la mínima serà de 500,00 m2, per unitat residencial en la tipologia RuBE
  
La parcel·la mínima serà de 125,00 m2, per unitat residencial en la tipologia RmBA
  
Front de parcel·la
  
La façana mínima serà de 15,00 metres a vial públic en els habitatges unifamiliars aïllats (RuBE), i 5,00 metres en els adossats (RmBA).
  
Edificabilitat màxima
  
El volum màxim edificable per a qualsevol tipus d'ús serà el de 0,792 m2t/m2s.
  
Alineacions i rasants
  
Seran les establides en els corresponents plans d'ordenació del pla parcial i en la fitxa urbanística característica de cada parcel·la.
  
Altura de sostres
  
En habitatges l'altura lliure mínima serà de 2,50 m, excepte en els locals humits.
  
Accessos
  
La parcel·la disposarà d'accés rodat amb pavimentació de voreres i calçada fins al punt d'enllaç amb les xarxes viàries que estiguen en funcionament. La pavimentació de la calçada haurà d'abraçar tot l'ample del vial.
  
Servicis
  
La parcel·la disposarà de tots els servicis urbanístics en el moment de finalitzar les obres de construcció de l'edifici.
  
Aparcaments
  
En esta zona haurà de preveure's com a mínim una plaça per habitatge; seran places de 2,20 m x 4,50 m, o bé de 3,30 m x 4,50 m, per a minusvàlids, en la tipologia RmBA, i una plaça cada 150,00 m2t, en la tipologia RuBE. Els aparcaments podran estar en el semisoterrani, o en la parcel·la.
  
Condicions de protecció
  
Contra incendis
  
Es complirà amb el que especifica la norma bàsica de l'edificació NBE-CPI-96, o amb la norma vigent en cada moment.
  
Fems
  
Es complirà amb el que disposa la norma NTE-ISB-1973
  
Piscines
  
S'autoritzen les piscines. En el cas en què no s'incloguen en el projecte de la resta de l'edificació, es requerirà per a la seua execució el projecte corresponent i l'oportuna llicència municipal.
  
Tots els projectes hauran de definir perfectament el seu punt de desguàs i la planta de depuració, a més dels corresponents detalls de l'estructura, constructius i situació dins de la parcel·la.
  
La separació mínima de la vora de la piscina als límits serà de 2,00 metres.
  
Parcel·lació
  
La configuració radial del sector obliga que la parcel·lació en solars es realitza de manera que els límits es conformen a partir de les línies rectes amb un angle mitger mai inferior a 70° sexagesimals.